Champion of Champions 2013 (снукер)

**Champion of Champions 2013** (таксама вядомы як *888casino Champion of Champions 2013* — ад назвы спонсара) — прафесійны нярэйтынгавы турнір па снукеры, які праходзіў з 19 па 24 лістапада 2013 года на Рыка арэне, у Ковентры, Англія. Турнір стаў трэцім розыгрышам Champion of Champions, які быў заснаваны ў 1978 годзе. Упершыню турнір Champion of Champions спансавала кампанія 888casino. Прызавы фонд турніру склаў £270,000, з якіх £100,000 атрымаў пераможца.

Пераможцам турніру стаў Роні О’Саліван, які перайграў на сваім шляху Марка Дэвіса (4:0), пераможцу трох апошніх рэйтынгавых турніраў Дзіна Цзюньхуэя з Кітая (6:5), лідара сусветнага рэйтынгу Ніла Робертсана з Аўстраліі ў паўфінальным матчы (6:5) і Сцюарта Бінэма ў напружаным фінальным паядынку (10:8). Такім чынам, О'Саліван выйграў свой 54-ы прафесійны тытул у кар’еры і трэці ў 2013 годзе (пасля чэмпіянату свету і Пол Хантэр Класік).

## Турнір 
]]
Champion of Champions 2013 года стаў трэцім розыгрышам турніру Champion of Champions, які да гэтага праходзіў у 1978 і 1980 гадах у Лондане, Англія. Першы адноўлены розыгрыш спаборніцтва паміж пераможцамі найбуйнейшых снукерных турніраў праводзіўся на Рыка арэне ў Ковентры, Англія.

Champion of Champions 2013 праходзіў пад эгідай арганізацыі Матчрум спорт () і быў акрэдытаваны сусветнай асацыяцыяй прафесійнага більярда і снукера (), а таксама ўваходзіў у каляндар мэйн-тура ў якасці аднаго з запрашальных турніраў снукернага сезона 2013/2014.

Матчы асноўнай стадыі турніру (15 паядынкаў) гуляліся за адным сталом на Рыка арэне.

## Прызавыя грошы 
У 2013 годзе кампанія 888casino упершыню спансавала Champion of Champions. Прызавы фонд турніру склаў £270,000, з якіх £100,000 атрымаў пераможца. Толькі першыя прызы чэмпіянату свету (£300,000), Мастэрс (£200,000), чэмпіянату Вялікабрытаніі (£150,000) і International Championship (£125,000) перавысілі грошы, якія атрымаў «чэмпіён чэмпіёнаў» у сезоне 2013/2014. Таксама £100,000 атрымаў пераможца фіналу Players Tour Championship.

## Фармат турніру 
На Champion of Champions 2013 прынялі ўдзел 14 гульцоў, якія перамагалі на буйных турнірах з пачатку сезона 2012/2013 да адкрытага чэмпіянату Індыі 2013 года, а таксама два снукерысты, якія займалі найвышэйшыя пазіцыі ў рэйтынгу сярод астатніх. Пасеў снукерыстаў залежаў ад буйнасці турніра, пераможцамі якога яны сталі. 16 удзельнікаў былі фармальна разбіты на 4 групы па 4 снукерысты. На працягу першых чатырох дзён гуляліся па тры матчы кожнай групы (два паўфіналы і фінал), пераможцы якіх траплялі ў паўфінальную стадыю турніру, паядынкі якой гуляліся ў пяты гульнявы дзень, а фінал спаборніцтва праходзіў у шосты апошні дзень Champion of Champions. Усе матчы праходзілі за адным сталом на Рыка арэне ў Ковентры, Англія.

## Удзельнікі 
На турнір Champion of Champions 2013 былі запрошаны пераможцы ўсіх рэйтынгавых турніраў з пачатку сезона 2012/2013 да адкрытага чэмпіянату Індыі 2013 года, а таксама пераможцы запрашальных прэм'ер-лігі 2012, Мастэрс 2013 і Championship League 2013. Паколькі пераможцамі гэтых 19-ці турніраў станавіліся толькі 14 снукерыстаў, былі запрошаны яшчэ два гульцы з найвышэйшымі нумарамі рэйтынгу.

Усе ўдзельнікі спаборніцтва сталі дэбютантамі Champion of Champions, бо ніводны з іх не прымаў удзел у турнірах 1978 і 1980 гадоў.

Самым узроставым удзельнікам Champion of Champions 2013 года стаў 41-гадовы Марк Дэвіс. Джону Хігінсу падчас турніру было па 38 гадоў, а Роні О’Салівану і Сцюарту Бінэму — па 37. Самым маладым гульцом, які патрапіў на турнір чэмпіёнаў 2013 года, стаў 24-гадовы Джад Трамп. Дзіну Цзюньхуэю было 26 гадоў, а Марку Алену — 27.

Ніжэй прадстаўлена табліца з інфармацыяй пра ўсіх удзельнікаў спаборніцтва.

## Сетка турніру 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | 
|-
| align="right" | **130**
| align="center" | Найвышэйшы брэйк
| 109
|-
| align="right" | 1
| align="center" | Соценныя брэйкі
| **2**
|-
| align="right" | **7**
| align="center" | Брэйкі 50+
| 6
|}

## Брэйкі, вышэйшыя за 50 ачкоў 
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Відэа 
* Паўфінальны матч другой групы Champion of Champions 2013 (Марк Сэлбі — Шон Мёрфі)
* Паўфінальны матч другой групы Champion of Champions 2013 (Джон Хігінс — Стывен Магуайр)
* Фінальны матч другой групы Champion of Champions 2013 (Стывен Магуайр — Марк Сэлбі)
* Паўфінальны матч трэцяй групы Champion of Champions 2013 (Джад Трамп — Марка Фу)
* Паўфінальны матч трэцяй групы Champion of Champions 2013 (Рыкі Уолдэн — Сцюарт Бінэм)
* Фінальны матч трэцяй групы Champion of Champions 2013 (Джад Трамп — Сцюарт Бінэм)
* Паўфінальны матч другой групы Champion of Champions 2013 (Ніл Робертсан — Мартын Гоўлд)
* Паўфінальны матч другой групы Champion of Champions 2013 (Марк Ален — Алістэр Картэр)
* Фінальны матч другой групы Champion of Champions 2013 (Алістэр Картэр — Ніл Робертсан)
* Паўфінальны матч першай групы Champion of Champions 2013 (Дзін Цзюньхуэй — Бары Хокінс)
* Паўфінальны матч першай групы Champion of Champions 2013 (Роні О’Саліван — Марк Дэвіс)
* Фінальны матч першай групы Champion of Champions 2013 (Роні О’Саліван — Дзін Цзюньхуэй)
* Паўфінальны матч Champion of Champions 2013 (Сцюарт Бінэм — Марк Сэлбі)
* Паўфінальны матч Champion of Champions 2013 (Роні О’Саліван — Ніл Робертсан)
* Фінальны матч Champion of Champions 2013 (Роні О’Саліван — Сцюарт Бінэм)

## Спасылкі 
* Афіцыйны сайт Champion of Champions 
* Champion of Champions 2013 на Snooker.org 
* Статыстыка Champion of Champions 2013 на CueTracker.net 

Катэгорыя:Champion of Champions (снукер)
Катэгорыя: Снукерны сезон 2013/2014
Катэгорыя: 2013 год у снукеры
Катэгорыя: Спорт у Англіі ў 2013 годзе
Катэгорыя: Снукерныя турніры ў Англіі